**ВАЗОРАТИ ТАЪЛИМИ ХАЛҚИ ҶУМҲУРИИ ӮЗБЕКИСТОН МАРКАЗИ ТАЪЛИМИ ҶУМҲУРӢ**

**ТАВСИЯҲО БАРОИ АЗ ТАҶРИБАИ САНҶИШӢ ГУЗАРОНИДАНИ НАҚШАИ ТАЪЛИМИИ ВАРИАТИВӢ (ТАҒЙИРЁБАНДА) АЗ ЗАБОНИ ТОҶИКӢ**

**ДАР МУАССИСАҲОИ ТАЪЛИМИ УМУМИИ МИЁНА БАРОИ**

**СОЛИ ТАҲСИЛИ 2021-2022**

***(тавсия барои омӯзгорон)***

**Тошканд – 2021**

Тавсияи мазкур мувофиқи санадҳои меъёрии ҳуқуқии “Консепсияи рушди системаи таълими халқии Ҷумҳурии Ӯзбекистон то соли 2030, ки бо Фармони Президенти Ҷумҳурии Ӯзбекистон таҳти рақами ПФ-5712 аз 29 апрели соли 2019” ва дигар ҳуҷҷатҳо таҳия шудааст.

Нақшаҳои таълимии вариативӣ ба таври ихтиёрӣ дар синфҳои 7–11-уми мактабҳои таълими миёнаи умумӣ дар системаи таълими халқ ҷорӣ карда мешавад.

Дар мактабҳои таълими миёнаи умумӣ дар давоми соли таҳсил ба синфҳое, ки нақшаҳои таълимии вариативӣ ҷорӣ карда шудаанд (минбаъд – синфи санҷишӣ) барои дигаргун намудан ва ба синфи анъанавӣ табдил додан роҳ дода намешавад.

Дар мактабҳои таълими миёнаи умумӣ синфи санҷишӣ то ба охири соли таҳсил аз ҷониби шӯрои педагогӣ дар арафаи оғози соли нави хониш барои иваз намудан рухсат дода шуданаш мумкин аст.

Дар муассисаҳои таълими миёнаи умумӣ, агар аз се як ҳиссаи донишомӯзон, волидон ва омӯзгорони онҳо розӣ набошанд, дар синф нақшаи таълимии вариативӣ ҷорӣ карда намешавад.

Мақсади асосии ҷорӣ намудани нақшаҳои таълимии вариативӣ дар мактабҳои таълими миёнаи умумӣ инҳо мебошанд:

барои ташкил намудани ҷараёни таълим дар назар гирифта шудани манфиатҳои хонанда;

ҷараёни таълимро дар асоси равиши компетенсиявӣ (салоҳиятнокӣ) ташкил намудан;

хоҳиш ва қобилиятҳои индивидуалии донишомӯзонро ба инобат гирифта, ҷараёни таълимро ташкил намудан;

дар муассисаҳои таълимӣ барои ба мактабҳои олӣ тайёрӣ дидани донишомӯзон шароити фароҳам муҳайё намуда, тавассути ин барои падару модарон сарф накардани маблағи зиёдатӣ имкониятҳои иловагӣ фароҳам овардан.

Дар мактабҳои таълими миёнаи умумӣ бо фармони дахлдори Вазорати таълими халқи Ҷумҳурии Ӯзбекистон барои соли хониш дар асоси нақшаи такягоҳии таълимӣ **синфҳои анъанавӣ** ва дар асоси нақшаҳои вариативии таълимӣ **синфҳои санҷишӣ** низ ташкил карда шуданаш мумкин.

Синфи санҷишӣ аз ҳисоби контингенти донишомӯзони синфҳои 7–11, ки дар муассисаи таълими миёнаи умумӣ мавҷуданд, ташкил карда мешавад.

Дар муассисаҳои таълими миёнаи умумӣ дарсҳои санҷишӣ метавонанд дар якчанд самт ташкил карда шаванд. Дар ин ҳолат, агар муассисаи таълимӣ аз синфҳои 7–11 ҳатто як синф дошта бошанд ҳам, синфи санҷишӣ ташкил карда мешавад.

Дар ин ҳолат, синфҳои санҷиширо дар самтҳои зерин ташкил кардан тавсия дода мешавад:

**Самти аввал: барои синфҳои 7–11-*самти филология.***Пас дигар самтҳо. Дар синфи санҷишии дахлдори таълими миёнаи умумӣ ҷараёни таълим танҳо дар як самт сурат мегирад. Ба якто синфи санҷишӣ барои интихоби ду самт иҷозат дода намешавад.

Самти синфи санҷишӣ бо роҳи гузаронидани пурсиш дар байни донишомӯзони синфҳои дахлдор муайян карда мешавад. Дар мактаб самти синфи санҷишӣ дар байни синфҳои тааллуқдор дар байни донишомӯзон бо воситаи саволномаҳо гузаронида ва муайян карда мешавад.

Дар мактаб дар байни донишомӯзон доир ба пурсишу саволнома тартиб додан ва барои натиҷаи онро ҷамъбаст кардан комиссияи санҷишӣ тартиб дода мешавад.

Ҳайати комиссияи санҷишӣ ин тавр тартиб дода мешавад:

Раиси комиссия – муовини директор оид ба корҳои таълимӣ;

аъзои комиссия – психологи мактаб, роҳбарони синфҳои дахлдор, роҳбарони иттиҳодияҳои таълимию методӣ ва падару модарон дохил карда мешаванд.

Дар ин ҳолат, ба ҳайати комиссияи санҷишӣ шомил шудани омӯзгорони фаннӣ роҳ дода намешавад (ба истиснои роҳбарони иттиҳодияҳои методӣ ва роҳбарони синфҳо).

Шакли ташкил намудан ва гузаронидани пурсишу саволнома аз ҷониби комиссияи санҷишӣ муайян карда мешавад. Волидон метавонанд бо фарзандони худ дар ҷараёнии гузаронидани пурсиш дар байни донишомӯзон оид ба муайян кардани самти синфи санҷишӣ ширкат варзанд. Дар ин ҳолат, як донишомӯз танҳо як самтро интихоб мекунад.

Бо мақсади таъмини шаффофияти ҷараёнии гузаронидани пурсиш ва ҷамъбасти натиҷаҳо, таъсиси назорати ҷамъиятӣ, аъзои Шӯрои Нозирони мактаб метавонанд дар ин ҷараёнҳо ба ҳайси нозир ширкат варзанд.

Агар дар натиҷаи пурсиш шумораи донишомӯзони хоҳиши таҳсил дар синфи санҷишии дахлдор аз 35 нафар зиёд бошанд, он гоҳ донишомӯзон ба синфи санҷишӣ дар асоси натиҷаҳои санҷиш аз фанни дахлдор, ки аз ҷониби комиссияи санҷишӣ ташкил карда шудааст, қабул карда мешаванд. Донишомӯзоне, ки аз санҷиш нагузаштаанд, таҳсилро дар синфҳои анъанавӣ идома медиҳанд.

Агар шумораи донишомӯзоне, ки дар синфи санҷишӣ таҳсил карданро мехоҳанд, аз 35 нафар зиёд набошад, пас онҳо ба синфи санҷишӣ бе санҷиш қабул карда мешаванд.

Ғайр аз он, агар дар мактаб танҳо як синф вуҷуд дошта бошад, пас ҳамаи донишомӯзон, сарфи назар аз шумораи донишомӯзони он синф, ба синфи санҷишӣ бе санҷиш қабул карда мешаванд.

Падару модарон барои қабули фарзандонашон ба синфи санҷишӣ ба номи директор ариза менависанд.

Дар давоми соли таҳсил ба донишомӯзон барои аз синфи санҷишӣ ба синфи анъанавӣ ё аз синфи анъанавӣ ба синфи санҷишӣ гузаштан роҳ дода намешавад.

Донишомӯзон аз рӯйи самти интихобкардаашон ба миқдори синфҳо ба таври мутаносиб ба синфҳои нав ҷудо карда мешаванд. Дар ин ҳолат, миқдори синфҳои мавҷуда аз миқдори синфҳои дахлдори мавҷуд буда барои зиёд нашудан роҳ дода намешавад.

Аз ҷониби муовини директор оид ба корҳои таълимӣ ва роҳбарони иттиҳодияҳои методӣ дар бораи самти синфи санҷишӣ, омӯзгорони фанҳои санҷишӣ, соатҳои дарсии онҳо, рӯйхати донишомӯзон, роҳбари синф ва омӯзгорони аз ин фанҳо дарсдиҳанд маълумот омода карда мешавад.

Маълумоти зерин дар шӯрои педагогии мактаб муҳокима карда шуда, дар шӯро оид ба самти синфи санҷишӣ, омӯзгорони фанҳои санҷишӣ, соатҳои таълимии онҳо, таъин кардани роҳбари синф, тасдиқи рӯйхати донишомӯзон қарор қабул карда мешавад. Дар асоси қарори шӯрои педагогии зерин фармони директори мактаб бароварда мешавад.

Дар синфҳои санҷишии муассисаҳои таълими миёнаи умумӣ фанҳои дахлдори санҷиширо асосан омӯзгорони дараҷаи олӣ, якум ё дуюм ва дар сурати набудани онҳо омӯзгорони баландихтисос омӯзонида метавонанд.

Самти синфи санҷишӣ дар якҷоягӣ бо муовини директор оид ба корҳои таълимӣ, иттиҳодияи методии дахлдор ва омӯзгорони фанҳои санҷишӣ дар асоси нақшаҳои тақвимӣ-мавзӯии намунавии аз ҷониби маркази таълими ҷумҳурӣ таҳия шуда (ба ин нақша то 30% тағйирот ворид кардан мумкин аст) нақшаи тақвимии мавзӯи синфи санҷиширо тартиб медиҳанд ва ин нақша аз ҷониби директори мактаб тасдиқ карда мешавад.

Нақшаҳои таълимии вариативӣ аз ҷониби Вазорати таълими халқ таҳия ва тасдиқ карда мешаванд. Нақшаҳои таълимии вариативӣ аз фанҳои маҷбурӣ ва санҷишӣ иборат мешавад.

Дар соатҳои барои фанни санҷишӣ ҷудо карда шуда, чорабиниҳои зерин ба амал бароварда мешавад:

ба донишомӯзон фанҳоро чуқур омӯзонидан ва доир ба мавзӯъҳои дахлдор маълумоти иловагӣ додан;

мустаҳкам намудани дониши донишомӯзон ва пурра азхудкунии мавзӯъҳоро таъмин намудан;

истифода аз платформаҳои захиравии таълимӣ, ки аз ҷониби Вазорати таълими халқ тавсия шудааст;

ҳалли мисолҳо ва масъалаҳо аз адабиёти иловагӣ, тестҳо (намунаҳои тестҳои намунавӣ аз сайти МТД);

барои ташкил намудани машғулиятҳои амалӣ омӯзгорони мактабҳои олиро ҷалб намудан;

тайёр кардани донишомӯзон ба имтиҳонҳои дохилшавӣ ба мактабҳои олӣ.

Барои таълими фанҳои санҷишӣ ба ғайр аз китобҳои дарсӣ аз адабиёт ва манбаъҳои иловагӣ низ истифода бурдан мумкин аст.

Ташкил намудани синфи санҷишӣ ё ки қатъ намудани он дар асоси қарори шӯрои педагогии мактаб ба амал бароварда мешавад.

**НАҚШАИ ТАЪЛИМИИ ВАРИАТИВӢ АЗ ЗАБОНИ ТОҶИКӢ**

**ДАР МУАССИСАҲОИ ТАЪЛИМИ УМУМИИ МИЁНА БАРОИ**

**СОЛИ ТАҲСИЛИ 2021-2022**

**I. ҚОИДАҲОИ УМУМӢ**

1. Нақшаи таълимии вариативӣ дар мактабҳои таълими миёнаи умумӣ бо забони тоҷикӣ барои синфҳои 7–11 муайян шудаанд, ки нақшаи тақвимии вариативии зерин барои синфҳои 7–9 дар 14 самт ва барои синфҳои 10–11 дар 15 самт ҷорӣ карда мешаванд.

2. Нақшаи таълимии вариативӣ аз 2 қисм (маҷбурӣ (ҳатмӣ) ва санҷишӣ) иборат аст.

**II. ФАНҲОИ МАҶБУРӢ**

3. Дар синфҳои санҷишӣ фанҳои зерини маҷбурӣ омӯзонида мешаванд: дар синфҳои 7–8 ва 9-ум 16-то ва дар синфҳои 10– 1-ум 10-то фанҳои таълими умумӣ ба сифати фанҳои маҷбурӣ омӯзонида мешаванд.

4. Соатҳои омӯзиши ҳафтаинаи фанни “**Забони тоҷикӣ ва адабиёт”** ба таври зерин тақсим карда мешаванд:

дар синфҳои 7–9 дар як ҳафта 2 соат “Забони тоҷикӣ”, 1 соат “Адабиёт”;

дар синфҳои 10–11 дар як ҳафта 1 соат “Забони тоҷикӣ” ва 1 соат “Адабиёт” омӯзонида мешавад.

5. “**Забони ӯзбекӣ”** дар синфҳои 7– 11 ҳафтае 3 соатӣ омӯзонида мешавад.

6. **“Забони русӣ”** дар синфҳои 7– 11 ҳафтае 1 соатӣ омӯзонида мешавад.

7. **“Забони хориҷӣ”** дар синфҳои 7–11 дар як ҳафта 3 соатӣ омӯзонида мешавад.

8. Соатҳои омӯзиши ҳафтаина аз фанни “**Таърих”** ин тавр тақсим карда мешавад: дар синфҳои 7–8 ва 9 фанни “Таърихи Ӯзбекистон" дар чорякҳои якум ва дуюми соли хониш дар як ҳафта 1 соат, дар чорякҳои сеюм ва чаҳорум дар як ҳафта 1 соат, фанни **“Таърихи Ҷаҳон”** дар чорякҳои якум ва дуюми соли хониш ҳафтае 2 соат, дар чорякҳои сеюм ва чаҳорум як ҳафта 1 соат омӯзонида мешавад;

Дар синфҳои 10–11 фанни **“Таърихи Ӯзбекистон”** ҳафтае 1 соат ва фанни “**Таърихи ҷаҳон”** 1 соат омӯзонида мешаванд.

9. “**Асосҳои давлат ва ҳуқуқ”** дар синфҳои 8–9 ҳафтае 1 соат омӯзонида мешавад.

10. **“Тарбия”** дар синфҳои 7–11 дар як ҳафта 1 соат омӯзонида мешавад.

11. Соатҳои ҳафтаинаи таълими **“Математика”** ба тариқи зайл тақсим карда мешаванд: дар синфҳои 7–11 **“Алгебра”** дар як ҳафта 3 соат ва **“Геометрия”** 2 соат омӯзонида мешавад.

12. “**Информатика ва технологияҳои ахбор”** дар синфҳои 7–8 дар як ҳафта 1 соат, дар синфҳои 9–11-ум 2 соат омӯзонида мешавад.

13. **“Физика”** дар синфҳои 7– 9 ҳафтае 2 соат омӯзонида мешавад.

14. **“Химия”** дар синфҳои 7–9 дар як ҳафта 2 соат омӯзонида мешавад.

15. **“Биология”** дар синфҳои 7– 9 дар як ҳафта 2 соат омӯзонида мешавад.

16. Соатҳои ҳафтаинаи таълимии фанни **“География ва иқтисодиёт”** ба таври зерин тақсим карда мешаванд:

“География” дар синфҳои 7–8 ва 9 дар як ҳафта 2 соат;

Фанни “Асосҳои дониши иқтисодӣ” дар синфҳои 8–9 дар як ҳафта 0,5 соат омӯзонида мешаванд.

Дар ин, барои синфҳои 8–9 фанни “Асосҳои дониши иқтисодӣ” аз ҷониби омӯзгори фан дар шакли фишурда (бо илова кардани мавзӯъҳо) омӯзонида мешаванд ва ин мавзӯъҳои фишурда дар журнали синф нишон дода мешавад.

17. “**Маданияти мусиқӣ”** дар синфи 7 ҳафтае 1 соат омӯзонида мешавад.

18. Соатҳои омӯзиши ҳафтаинаи фанни “**Санъати тасвирӣ ва нақшакашӣ”** ба таври зерин тақсим карда мешавад:

фанни “Санъати тасвирӣ” дар синфи 7 ҳафтае 1 соат;

**“Расмкашӣ”** дар синфҳои 8–9 дар як ҳафта 0,5 соат омӯзонида мешавад. Дар ин, мавзӯъҳои фанни “Расмкашӣ” дар синфҳои 8–9 аз ҷониби омӯзгори фан дар шакли фишурда (бо илова кардани мавзӯъҳо) омӯзонида мешавад ва ин мавзӯъҳои фишурда дар журнали синф нишон дода мешавад.

19. **“Технология”** дар синфи 7 дар як ҳафта 1 соат, дар синфҳои 8–9-ум 0,5 соат омӯзонида мешавад. Дар ин, мавзӯъҳои фанни “Технология” синфҳои 7–8 ва 9 аз ҷониби омӯзгори фан дар шакли фишурда (бо илова кардани мавзӯъҳо) омӯзонида мешавад ва ин мавзӯъҳои фишурда дар журнали синф нишон дода мешавад.

20. Соатҳои ҳафтаинаи таълими фанни “**Тарбияи ҷисмонӣ”** ба таври зерин тақсим карда мешаванд:

фанни “Тарбияи ҷисмонӣ” дар синфҳои 7–9 дар як ҳафта 1 соат, дар синфҳои 10–11-ум 2 соат омӯзонида мешавад. Дар ин, мавзӯъҳои фанни “Тарбияи ҷисмонӣ” дар синфҳои 7–8 ва 9 аз ҷониби омӯзгори фан дар шакли фишурда (бо илова кардани мавзӯъҳо) омӯзонида мешавад ва ин мавзӯъҳои фишурда дар журнали синф нишон дода мешавад.

Дар синфҳои 10–11-уми мактабҳои таълими миёнаи умумӣ, ки толори варзишӣ надоранд, фанни “Тарбияи ҷисмонӣ” дар фасли зимистон ҳафтае 1 соат (декабр, январ, феврал) омӯзонида мешавад.

Дар ин, мавзӯъҳои фанни “Тарбияи ҷисмонӣ” дар синфҳои 7–11 аз ҷониби омӯзгори фан дар шакли фишурда (бо илова кардани мавзӯъҳо) омӯзонида мешавад ва ин мавзӯъҳои фишурда дар журнали синфӣ нишон дода мешавад.

21. Фанни **“Таълими ибтидоии даъватӣ то ба хизмати ҳарбӣ”** дар синфҳои 10–11 ҳафтае 1 соат омӯзонида мешавад.

22. Дар синфи санҷишӣ соатҳое, ки дар нақшаи таълимии такягоҳӣ бо фармони дахлдори Вазорати таълими халқи Ӯзбекистон тасдиқ шудааст, барои омӯзонидани фанҳои маҷбурии зерин донишомӯзони дар синф бударо ба ду гурӯҳ тақсим намуда барои омӯзонидан рухсат дода мешавад.

Дар синфҳои 7–11 дар ҳолати мавҷуд будани омӯзгорони бомаҳорат миқдори донишомӯзоне, ки 25 нафар ва аз он зиёд ҳастанд фанҳои “Забони хориҷӣ”, “Информатика ва технологияҳои ахбор”, дар синфҳои 8–11 “Тарбияи ҷисмонӣ”, дар синфҳои 7–9 "Технология", дар синфҳои 7–11 фанҳои “Забони ӯзбекӣ” ва “Забони русӣ” дар ду гурӯҳ тақсим намуда омӯзонида мешавад.

23. Дар синфи санҷишӣ дар баробари фанҳои маҷбурӣ, фанҳои санҷишӣ низ омӯзонида мешаванд ва барои фанҳои санҷишӣ дар синфҳои 7–8 ва 9 дар як ҳафта ҳамагӣ 2 соат, дар синфҳои 10–11 ҳамагӣ 8 соат ҷудо карда мешавад.

**III.** **НАҚШАИ ТАЪЛИМИИ ВАРИАТИВӢ ВА МАКТУБИ ЭЗОҲӢ**

1. **Нақшаи таълимии вариативӣ аз забони тоҷикӣ дар муассисаҳои таълими умумии миёна барои соли таҳсили 2021-2022**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Т/р** | **Номи фанҳо** | **Соатҳои таълимии ҳафтаина** | | | | | | | | | | | |
| **Синфи 7** | | | **Синфи 8** | | **Синфи 9** | | **Синфи**  **10** | | | **Синфи**  **11** | |
| **Фанҳои маҷбурӣ** | | | | | | | | | | | | | | |
| 1. | Забони тоҷикӣ ва адабиёт | 3 | | | 3 | | 3 | | 2 | | | 2 | |
| 2. | Забони ӯзбекӣ | 3 | | | 3 | | 3 | | 3 | | | 3 | |
| 3. | Забони русӣ | 1 | | | 1 | | 1 | | 1 | | | 1 | |
| 4. | Забони хориҷӣ | | | 3 | 3 | | 3 | | | | 3 | 3 | |
| 5. | Таърих | | | 3 | 3 | | 3 | | | | 2 | 2 | |
| 6. | Асосҳои давлат ва ҳуқуқ | | |  | 1 | | 1 | | | |  |  | |
| 7. | Тарбия | | | 1 | 1 | | 1 | | | | 1 | 1 | |
| 8. | Математика | | | 5 | 5 | | 5 | | | | 5 | 5 | |
| 9. | Информатика ва технологияҳои ахбор | | | 1 | 1 | | 2 | | | | 2 | 2 | |
| 10. | Физика | | | 2 | 2 | | 2 | | | |  |  | |
| 11. | Химия | | | 2 | 2 | | 2 | | | |  |  | |
| 12. | Биология | | | 2 | 2 | | 2 | | | |  |  | |
| 13. | География ва иқтисод | | | 2 | 2,5 | | 2,5 | | | |  |  | |
| 14. | Маданияти мусиқӣ | | | 1 |  | |  | | | |  |  | |
| 15. | Санъати тасвирӣ ва нақшакашӣ | | | 1 | 0,5 | | 0,5 | | | |  |  | |
| 16. | Технология | | | 1 | 0,5 | | 0,5 | | | |  |  | |
| 17. | Тарбияи ҷисмонӣ | | | 1 | 1 | | 1 | | | | 2 | 2 | |
| 18. | ТИДТХҲ | | |  |  | |  | | | | 1 | 1 | |
| **Ҷамъ** | | | **32** | | | **31,5** | | **32,5** | | **22** | | | **22** | |
| **Фанҳои санҷишӣ** | | | | | | | | | | | | | | |
| 1. | Забони тоҷикӣ ва адабиёт | 1 | | | 1 | | 1 | | 5 | | | 5 | |
| 2. | Забони хориҷӣ | 1 | | | 1 | | 1 | | 3 | | | 3 | |
| **Ҷамъ** | | | 2 | | | 2 | | 2 | | 8 | | | 8 | |
| **Умумӣ** | | | **34** | | | **33,5** | | **34,5** | | **30** | | | **30** | |

**Мактуби эзоҳӣ ба синфи санҷишӣ**

1. Дар синфи санҷишии соҳаи филология, фанҳои **“Забони тоҷикӣ ва адабиёт**” ва **“Забони хориҷӣ”** фанҳои санҷишӣ ба ҳисоб мераванд.

2. Соатҳои барои фанҳои санҷишӣ ҷудошуда дар асоси тақсимоти зерин омӯзонида мешаванд:

Дар **синфҳои 7-8-9** фанҳои “Забони тоҷикӣ ва адабиёт” 1 соат, фанни “Забони хориҷӣ” 1 соат омӯзонида мешаванд. Дар ин, 1 соате, ки ба фанни “Забони тоҷикӣ ва адабиёт” барои синфҳои 7–8 ва 9-ум ҷудо карда шудааст фанни “Забони тоҷикӣ” омӯзонида мешавад.

Дар **синфҳои 10–11** фанни “Забони тоҷикӣ ва адабиёт” 5 соат ва фанни “Забони хориҷӣ” 3 соат омӯзонида мешаванд. Дар ин, 5 соате, ки дар синфҳои 10–11 ба фанни “Забони тоҷикӣ ва адабиёт” ҷудо карда шудааст, аз он 3 соат “Забони тоҷикӣ” ва 2 соат “Адабиёт” омӯзонида мешавад.

3. Дар соҳаи филология 1 соат машғулотҳои дарси ба сифати синфи санҷишӣ аз фанни “Забони хориҷӣ” барои синфҳои 7–9 муайян карда шуда ва 3 соат машғулоти дарси барои синфҳои 10–11 муайян карда шуда барои ба ду гурӯҳ тақсим намуда омӯзонидан роҳ дода намешавад (барои фанни зерин соатҳои ба сифати фанни маҷбурӣ дар нақшаи таълимии вариативӣ ҷудо кардашуда мустасно аст).

**Тақсимоти соатҳои вариативӣ ва дар соатҳои барномаи дарамалбуда барои синфҳои 7–11**

|  |  |  |  |  |
| --- | --- | --- | --- | --- |
| **Р/т** | **Номи фан** | **Соати дар амалбуда** | **Соати**  **вариативӣ** | **Ҷамъи**  **соатҳо** |
| **Синфи 7** | | | | |
| **1.** | **Забони тоҷикӣ** | 2 | 2 | 4 |
| **2.** | **Адабиёт** | 2 | 1 | 3 |
| **Синфи 8** | | | | |
| **3.** | **Забони тоҷикӣ** | 2 | 2 | 4 |
| **4.** | **Адабиёт** | 2 | 1 | 3 |
| **Синфи 9** | | | | |
| **5.** | **Забони тоҷикӣ** | 2 | 2 | 4 |
| **6.** | **Адабиёт** | 2 | 1 | 3 |
| **Синфи 10** | | | | |
| **7.** | **Забони тоҷикӣ** | 1 | 2 | 3 |
| **8.** | **Адабиёт** | 2 | 1 | 3 |
| **Синфи 11** | | | | |
| **9.** | **Забони тоҷикӣ** | 1 | 2 | 3 |
| **10.** | **Адабиёт** | 2 | 1 | 3 |

**Мавзӯъҳое, ки аз фанни забони тоҷикӣ дар синфҳои 7–11 муайян карда шудаанд:**

Мавзӯъҳое, ки аз фанни забони тоҷикӣ дар синфҳои 7–11 дода шудааст дар муддати кӯтоҳ бо мақсади ба таври кофӣ азхуднамудан, мавзӯъҳоро ба бобҳо ҷудо намуда, омӯзонидани он тавсия карда мешавад. Дар ин ҳолат, аввал мавзӯъҳои доир ба бахшҳои забоншиносӣ мансуб буда, аввал аз ҷониби омӯзгор пухта фаҳмонида пас омӯзонида мешавад.

Дар ҷараёни омӯзонидани мавзӯъ аз адабиётҳои иловагии тавсияшуда истифода бурда, дар ҳамин асос доир ба ҳар як мавзӯъ бо саволҳои тестӣ кор бурда мешавад ва мавзӯи омӯхташуда мустаҳкам карда мешавад.

Мавзӯъҳои зерин барои синфҳои 7–11 дар ҳолати ба бахшҳо ҷудо намудан пешниҳод карда мешаванд:

- Марҳилаҳои рушди забони адабии тоҷик;

- овошиносӣ (фонетика);

- талаффуз (орфоэпия);

- имло (графика ва орфография);

- ванд (морфема);

- луғатшиносӣ (лексикология);

- фразеология;

- луғатнигорӣ (лексикография);

- сарф (морфология);

- наҳв (синтаксис);

- аломатҳои китобат (пунктуатсия);

- услубшиносӣ;

- маданияти сухан.

Ғайр аз ин, дар ҷараёни дар амал татбиқ намудани нақшаи таълимии вариативӣ аз фанни забони тоҷикӣ аз рӯйхати адабиёти иловагӣ, тестҳои мавзӯии синфҳо ва тестҳои МТД барои истифода бурдан тавсия дода мешавад.

**Бобҳо ва мавзӯъҳое, ки барои синфҳои 7–11 аз фанни адабиёт пешниҳод карда шудаанд:**

Аз фанни адабиёт барои синфҳои 7–11, тарҷумаи ҳоли шоирону нависандагон, барои азхуд намудани асарҳои офаридаи онҳо доир ба ташаккул додани малака ва маҳорати донишомӯзон мавзӯъҳоро даврабандӣ намуда, дар муддати кӯтоҳ барои азхуд намудан инҳо ба назар гирифта мешавад:

жанрҳои адабӣ;

адабиёти даврони қадим;

Адабиёти классикии асрҳои X–XIX тоҷик (Абӯабдуллоҳи Рӯдакӣ, Абулқосим Фирдавсӣ, Абӯалӣ ибни Сино, Носири Хусрав, Умари Хайём, Унсурулмаолии Кайковус, Низомии Ганҷавӣ, Амир Хусрави Деҳлавӣ, Саъдии Шерозӣ, Саноии Ғазнавӣ, Аттори Нишопурӣ, Ҷалолиддини Румӣ, Муҳаммад Авфии Бухороӣ, Муҳаммад Исмоили Бухороӣ, Абӯшакури Балхӣ, Убайди Зоконӣ, Камоли Хуҷандӣ, Ҳофизи Шерозӣ, Абдураҳмони Ҷомӣ, Восифӣ, Бадриддин Ҳилолӣ, Камолиддин Биноӣ, Ҳусайн Воизи Кошифӣ, Абдураҳмони Мушфиқӣ, Соиби Табрезӣ, Сайидои Насафӣ, Шавкати Бухороӣ, Зебуннисо, Малеҳои Самарқандӣ, Мирзо Абдулқодири Бедил, Муҳаммадшариф Гулханӣ, Абдулқодирхоҷаи Савдо, Аҳмади Дониш, Шамсиддин Шоҳин, Сиддиқии Аҷзӣ, Мирзо Сироҷи Ҳаким, Тошхоҷаи Асирӣ, Нақибхони Туғрал, Абдурауф Фитрат ва дигарон );

Адабиёти нави асрҳои ХХ–XXI тоҷик (Садриддин Айнӣ, Абулқосим Лоҳутӣ, Пайрав Сулаймонӣ, Мирзо Турсунзода, Ҷалол Икромӣ, Сотим Улуғзода, Ҳабиб Юсуфӣ, Фотеҳ Ниёзӣ, Мӯъмин Қаноат, Фазлиддин Муҳаммадиев, Абдусалом Деҳотӣ, Лоиқ Шералӣ, Ӯрун Кӯҳзод, Бозор Собир, Гулрухсор Сафиева, Саттор Турсун, Убайд Раҷаб, Аминҷон Шукӯҳӣ, Ҷонибек Қувноқ, Фарзона, Меҳмон Бахтӣ, Абдулҳамид Самадов, Баҳманиёр, Болта Ортиқов, Чоршанбеи Деҳнавӣ, намояндагони давраи истиқлол ва ғайраҳо).

Намунаҳои адабиёти ӯзбек (Ёдгориҳои хатии туркӣ, Юсуф Хос Ҳоҷиб, Алишери Навоӣ, Заҳириддин Муҳаммад Бобур, Бобораҳми Машраб, Нодира, Муҳаммад Аминхоҷаи Муқимӣ, Абдулло Қодирӣ, Ғафур Ғулом, Абдулло Орифов, Ойбек, Эркин Воҳидов, Ӯткур Ҳошимов, Худойберди Тӯхтабоев);

Намунаҳои адабиёти ҷаҳонӣ (Ҷек Лондон, Гёте, Сергей Есенин, Чингиз Айтматов, Расул Ғамзатов, Эраҷ Мирзо, Муҳаммад Иқбол, Нодири Нодирпур, Азиз Несин, Аҳмади Шомлу);

Ғайр аз ин, дар ҷараёни ба амал татбиқ намудани нақшаи таълимии вариативӣ аз фанни адабиёти тоҷик аз рӯйхати адабиёти иловагӣ, тестҳои мавзӯии синфҳо ва тестҳои МТД барои истифода бурдан тавсия дода мешавад.

Барои баланд бардоштани сифат ва самаранокӣ ва ба натиҷаи фаннӣ ноил гардидан, аз тавсияҳои болоӣ самаранок истифода бурдан мувофиқи мақсад аст.

**Аз фанни забонӣ тоҷикӣ аз адабиётҳои зерини иловагӣ истифода бурдан тавсия дода мешавад:**

1. Эшонқулов Ҷ. Васоити таълимӣ ва тестҳо аз фанни забон ва адабиёти тоҷик барои муаллимони синфҳои 8–9. Тошкент: “Алишер Навоий номидаги Ўзбекистон Миллий кутубхонаси”, 2006, 60-саҳ.
2. Маводҳои интернетӣ.
3. Тестҳои намунавӣ аз сайти МТД.

**Аз фанни адабиёти тоҷик аз адабиётҳои зерини иловагӣ истифода бурдан тавсия дода мешавад:**

1. Эшонқулов Ҷ. Васоити таълимӣ ва тестҳо аз фанни забон ва адабиёти тоҷик барои муаллимони синфҳои 8–9. Тошкент: “Алишер Навоий номидаги Ўзбекистон Миллий кутубхонаси”, 2006, 60-саҳ.
2. Маводҳои интернетӣ.
3. Тестҳои намунавӣ аз сайти МТД.